**Likumprojekta „Grozījumi likumā „Par nekustamā īpašuma ierakstīšanu zemesgrāmatās”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru prezidenta 2012.gada 12.jūnija rezolūcija Nr.111-1/47, ar kuru tieslietu ministram administratīvā sloga mazināšanas ietvaros lūgts kopīgi ar Ekonomikas ministriju izvērtēt Valsts kancelejā saņemto iedzīvotāja problēmsituācijas aprakstu, sagatavot un tieslietu ministram noteiktā kārtībā iesniegt Ministru kabinetā priekšlikumus, lai rastu tiesisku risinājumu situācijā, kad dzīvojamā mājā, kurā īpašniekiem pieder kopīpašuma domājamās daļas, atrodas komercplatība, un nekustamā īpašuma nodokli par komercplatību maksā visi kopīpašnieki, nevis persona, kura lieto komercplatību.Ministru kabineta un Latvijas Pašvaldību savienības 2012.gada vienošanās un domstarpību protokolā (parakstīts 2011.gada 5.decembrī) panāktā vienošanās Tieslietu ministrijai sagatavot un noteiktā kārtībā iesniegt grozījumus normatīvajos aktos, nosakot, ka dzīvokļa īpašumos mājas ir sadalāmas un dzīvokļa īpašumi reģistrējami tikai tādā gadījumā, ja sadalījums atbilst Dzīvokļa īpašuma likuma normām.  |
| 2. | Pašreizējā situācija un problēmas | Aizvien pieaug gadījumi, kad jaunajos projektos daudzstāvu dzīvojamās mājas nav sadalītas dzīvokļa īpašumos, bet ir pārdotas kopīpašuma domājamās daļas no visa nekustamā īpašuma, noslēdzot ar dzīvojamās mājas īpašnieku (t.s. attīstītāju) lietošanas tiesību sadalījuma līgumu (faktiski ir izveidota viendzīvokļa dzīvojamā māja ar vairākām telpu grupām). Šādās mājās parasti atrodas arī nedzīvojamās telpas, kurās tiek veikta saimnieciskā darbība, līdz ar to dzīvojamo telpu īpašnieki proporcionāli maksā nekustamā īpašuma nodokli arī par saimnieciskā darbībā izmantojamām telpām. Turklāt dzīvokļa īpašumos nesadalītās dzīvojamās mājas kopīpašniekam bez pārējo piekrišanas ir juridiski šķēršļi veikt tā lietošanā esošajā telpu grupā (dzīvoklī) likumīgu pārbūvi u.tml. darbības. Piemēram, arī pasūtīt būvju kadastrālo uzmērīšanu pēc dzīvokļa pārbūves var tikai visi kopīpašnieki kopā. Šobrīd šos šķēršļus daļēji var risināt, vienīgi lietošanas tiesību sadalījuma līgumā precīzi norādot tiesības veikt pārbūvi un atrunājot visus citus ar īpašuma apsaimniekošanu saistītus jautājumus, tomēr šādu rūpīgi izstrādātu un pārdomātu līgumu praksē ir maz, vai arī līgumi netiek noslēgti vispār. Turklāt, ievērojot lietošanas kārtības līguma raksturu, pastāv viedokļu atšķirības, vai noslēgtie lietošanas līgumi ir saistoši kopīpašniekiem, kas ieguvuši domājamās daļas jau pēc lietošanas tiesību sadalījuma līguma noslēgšanas. Tāpat, lai risinātu iepriekš minētās problēmas nepieciešams arī regulējums, kādā veidā veicināt jau uzcelto un zemesgrāmatā ierakstītu daudzstāvu dzīvojamo māju, kas nav sadalītas dzīvokļa īpašumos un dzīvokļi ir pārdoti personām kā kopīpašuma domājamā daļa no visa īpašuma, sadalīšanu dzīvokļa īpašumos. |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | Likumprojektā „Grozījumi Dzīvokļa īpašuma likumā” tiks noteikts obligāts pienākums Valsts zemes dienestam sadalīt triju vai vairāku dzīvokļu dzīvojamo māju dzīvokļu īpašumos. Ievērojot, ka šādā gadījumā dzīvokļa īpašuma izveidošana notiek uz likuma pamata, kā arī, lai neradītu datu atšķirības Nekustamā īpašuma valsts kadastra informācijas sistēmā un Valsts vienotajā datorizētajā zemesgrāmatā arī likumprojektā „Grozījumi likumā „Par nekustamā īpašuma ierakstīšanu zemesgrāmatās”” (turpmāk – likumprojekts) jāparedz, ka šādā gadījumā uz likuma pamata tiek nodibināti dzīvokļa īpašumi zemesgrāmatā uz dzīvojamās mājas īpašnieka vārda. Dzīvokļa īpašuma nodibināšana notiktu pamatojoties uz dzīvojamās mājas īpašnieka iesnieguma, kas adresēts Valsts zemes dienestam un zemesgrāmatu nodaļai, pamata un Nekustamā īpašuma valsts kadastra informācijas sistēmas paziņojumu, kas apliecina dzīvojamās mājas sadalīšanu dzīvokļa īpašumos. Minēto dokumentu, kā arī papildu pievienojamo dokumentu nosūtīšanas kārtību apstiprinās tieslietu ministrs.Jāatzīmē, ka minētais regulējums būs attiecināms uz tām dzīvojamām mājām, kuras būs uzbūvētas pēc likumprojekta „Grozījumi Dzīvokļa īpašuma likumā” spēkā stāšanās un uz kurām līdz likuma spēkā stāšanās brīdim nebūs nodibinātas un zemesgrāmatā nostiprinātas lietu tiesības, to nodrošinājumi un aprobežojumi, kas nereti saistīti tieši ar aizliegumu sadalīt nekustamo īpašumu, tādejādi nodrošinot tiesiskās noteiktības saglabāšanu un ievērojot Civillikuma 3.pantā noteikto principu. Likumprojektā „Grozījumi Dzīvokļa īpašuma likumā” iekļauti īpaši nosacījumi, kuriem pastāvot vienkāršotā kārtībā īstenojama dzīvojamās mājas sadalīšana dzīvokļu īpašumos, atbilstoši zemesgrāmatā noteiktai dalītas lietošanas kārtībai. Attiecīgai kopīpašnieku vienošanai izvirzīts ne tikai īpašs kvorums, bet arī nosacījums, ka vienošanās par kopīpašumā esošās dzīvojamās mājas sadalīšanu dzīvokļu īpašumos sastādāma notariālā akta veidā un pēc tam, kad iegūti visi nostiprinājuma lūgumam pievienojamie dokumenti, zvērināts notārs iesniedz nostiprinājuma lūgumu zemesgrāmatā. Ievērojot nepieciešamību, kur vien iespējams, procedūru, kuras īstenojamas gan zemesgrāmatā, gan Valsts zemes dienestā, īstenošanu organizēt pēc vienas pieturas aģentūras principa, likumprojektā paredzētā kārtība nodrošina vienas pieturas aģentūras principa iedzīvināšanu, gadījumā, ja zemesgrāmatā iesniegts nostiprinājuma lūgums dzīvojamās mājas sadalīšanai dzīvokļu īpašumos, bet dzīvojamā māja Nekustamā īpašuma valsts kadastra informācijas sistēmā nav sadalīta dzīvokļa īpašumos.Likumprojektā iekļautā regulējuma būtība vērsta uz procesa, kādā sadalāma kopīpašumā esoša dzīvojamā māja dzīvokļu īpašumos, realizāciju pēc attiecīga nostiprinājuma lūguma iesniegšanas zemesgrāmatā un zemesgrāmatas un Valsts zemes dienesta teritoriālās struktūrvienības sadarbības procesa noteikšanu. Attiecībā uz procesu, kādā īstenojama dzīvojamās mājas sadalīšana dzīvokļu īpašumos Nekustamā īpašuma valsts kadastra informācijas sistēmā un Valsts vienotajā datorizētajā zemesgrāmatā, izdalāmi šādi procesa soļi:1) zemesgrāmatu nodaļa nākamajā darba dienā pēc nostiprinājuma lūguma par kopīpašumā esošas dzīvojamās mājas sadalīšanu dzīvokļu īpašumos saņemšanas pieprasa attiecīgajai Valsts zemes dienesta teritoriālajai struktūrvienībai atzinumu par kopīpašnieku vienošanās noteikto veidojamo dzīvokļu īpašumu un to sastāvā ietilpstošo domājamo daļu sadalījuma atbilstību Nekustamā īpašuma valsts kadastra informācijas sistēmā reģistrētiem datiem un atbilstību likumprojektā „Grozījumi Dzīvokļa īpašuma likumā” noteiktajiem kritērijiem, kuru esamība konstatējama no Nekustamā īpašuma valsts kadastra informācijas sistēmas, proti, likumprojektā „Grozījumi Dzīvokļa īpašuma likumā” noteiktajiem nosacījumiem (Dzīvokļa īpašuma likuma 6.1 panta otrās daļas 2.–4.punktā minētajiem nosacījumiem);2) pēc pozitīva atzinuma saņemšanas, ja nostiprinājuma lūguma tālākai izskatīšanai konstatējama likumprojektā „Grozījumi Dzīvokļa īpašuma likumā” noteiktā kritērija izpilde, proti, ka visu telpu grupu lietošanas kārtības ierakstītas zemesgrāmatā (Dzīvokļa īpašuma likuma 6.1 panta otrās daļas 1.punktā minētais nosacījums). Minēto kritēriju esamības pārbaudei izmantojams sākotnējais atzinums, nepieciešamības gadījumā, ja pēc atzinumu izsniegšanas veikti turpmāki ieraksti, pārliecinoties par turpmāk veiktiem ierakstiem. Pēc pozitīva izvērtējuma, ja netiek konstatēti citi šķēršļi nostiprinājumam, zemesgrāmatu nodaļa nosūta Valsts zemes dienesta teritoriālajai struktūrvienībai paziņojumu par iespēju veikt dzīvojamās mājas sadalīšanu dzīvokļu īpašumos. Tādejādi par patstāvīgu šķērsli nostiprinājumam atzīstams Valsts zemes dienesta negatīvs atzinums, proti, ka nav izpildīti Dzīvokļa īpašuma likumā noteiktie kumulatīvie nosacījumi, kādi konstatējami, lai kopīpašumā esošu dzīvojamo māju varētu sadalīt atvieglotā kārtībā, kā arī pastāv vispārīgie nostiprinājuma lūguma šķēršļi, ievērojot Dzīvokļa īpašuma likumā noteiktos īpašos nosacījumus (piemēram, attiecībā uz izņēmumu, kas neparedz nostiprinājuma lūgumam pievienot personas, kuru labā nostiprinātas tiesības, to nodrošinājums vai aprobežojums, piekrišanas). 3) pēc tam, kad saņemts Valsts zemes dienesta teritoriālās struktūrvienības apliecinājums par dzīvojamās mājas sadalīšanu dzīvokļu īpašumos, zemesgrāmatu nodaļas tiesnesis izskata nostiprinājuma lūgumu par dzīvojamās mājas sadalīšanu dzīvokļu īpašumos.Jāatzīmē, ka likumprojektā iekļautais regulējums nosaka, ka kopīpašumā esošas dzīvojamās mājas sadalīšana dzīvokļu īpašumos īstenojama, ievērojot vispārīgo kārtību, kas noteikta normatīvajos aktos par nekustamā īpašuma ierakstīšanu un ar to saistīto tiesību nostiprināšanu zemesgrāmatās, ņemot vērā tos izņēmumus, kuri paredzēti šajā likumā un kas izriet no Dzīvokļu īpašuma likuma. Attiecībā uz paša nostiprinājuma lūguma izskatīšanas procedūru, akcentējami šādi būtiski nosacījumi:Pirmkārt, Dzīvokļu īpašuma likumā noteikti kritēriji, kuriem izpildoties īstenojama dzīvojamās mājas sadalīšana dzīvokļu īpašumos atvieglotā kārtībā. Līdz ar to, attiecīgā nostiprinājuma lūguma izskatīšanā konstatējama kumulatīvo kritēriju esamība. Konstatējot vismaz viena kritērija neizpildi, nav sniedzams pozitīvs Valsts zemes dienesta atzinums, līdz ar to, nostiprinājuma lūgums nav apmierināms, jo šādā gadījumā nebūs izpildīti tie nosacījumi, kuru esamības gadījumā bija iespējama lēmuma par kopīpašumā esošas dzīvojamās mājas sadalīšanu dzīvokļu īpašumos pieņemšana pamatojoties uz vismaz divu trešdaļu kopīpašnieku gribu. Attiecībā uz kumulatīvo kritēriju neizpildi, jāņem vērā, ka no sākotnējā atzinuma par dzīvojamās mājas iespējamo sadali dzīvokļa īpašumos, atbilstoši zemesgrāmatā ierakstītajai kopīpašuma dalītas lietošanas kārtībai izsniegšanai līdz nostiprinājuma lūguma izskatīšanai var notikt Nekustamā īpašuma valsts kadastra informācijas sistēmā esošo datu aktualizācija, tādejādi būtiski nostiprinājuma lūguma izskatīšanas procesā, pirms pieņemt lēmumu par iespēju kopīpašumā esošo dzīvojamo māju sadalīt dzīvokļu īpašumos, pieprasīt atzinumu par kopīpašnieku vienošanās par dzīvojamās mājas sadalīšanu dzīvokļu īpašumos noteikto veidojamo dzīvokļu īpašumos ietilpstošo domājamo daļu sadalījumu atbilstību Nekustamā īpašuma valsts kadastra informācijas sistēmā reģistrētiem datiem un nepieciešamo kritēriju izpildi. Negatīva atzinuma izsniegšanas pamatā būs Nekustamā īpašuma valsts kadastra informācijas sistēmā aktualizēti būves dati sakarā ar veikto būvniecību. Būvniecības izmaiņas, ja tās nenotiek telpu grupas robežās, bet saistītas ar pārbūvi, paplašinot/sašaurinot koplietošanas telpas vai skar citu telpu grupu, kura var veidot atsevišķo īpašumu, rada izmaiņas starp lietošanā nodotās telpu grupas platību un veidojamā dzīvokļa īpašuma sastāvā esošā atsevišķā īpašuma kopējo platību. Tādējādi notikušās būvniecības izmaiņas būs pamats negatīva Valsts zemes dienesta teritoriālās struktūrvienības atzinumam, jo nozīmēs vismaz divu kumulatīvo nosacījumu neizpildi, tas ir, rada lietošanā nodotā un izveidojamā dzīvokļa platības atšķirības un to, ka zemesgrāmatā nav nostiprināti visu telpu grupu lietošanas līgumi.Otrkārt, nostiprinājuma lūguma izskatīšanas procesā jāņem vērā Dzīvokļa īpašuma likumā kā materiālā likumā noteiktā kārtība, kādā nostiprināmas (pārnesamas) tiesības, tā nodrošinājumi un aprobežojumi, kas zemesgrāmatā nostiprināti uz kopīpašuma domājamām daļām līdz dzīvojamās mājas sadalīšanai dzīvokļa īpašumos. Jāatzīmē, ka nereti kopīpašumā esošās domājamās daļas tiek apgrūtinātas ar lietu tiesībām, it īpaši, ķīlas tiesībām. Ķīlas tiesības nostiprinājums gandrīz vienmēr ir saistīts ar noteiktu atsavināšanas, apgrūtināšanas ar lietu tiesībām vai nekustamā īpašuma sadalīšanas rīcības ierobežojumiem par labu ķīlas ņēmējam. Līdz ar to, pēc zemesgrāmatas procesa raksturojošā piekrišanas principa, šādai rīcībai kā priekšnosacījums tiek izvirzīts ķīlas ņēmēja piekrišanas pievienošana nostiprinājuma lūgumam. Attiecīgas prasības izpilde ievērojami apgrūtinātu procesa īstenošanu un nevarētu tikt izslēgta varbūtība, ka pretēji kopīpašnieku izteiktai gribai, dzīvojamās mājas sadalīšana dzīvokļu īpašumos tiek kavēta, ķīlas ņēmējam pret to iebilstot. Lai izvairītos no šādām situācijām, kā arī nepieciešamību novērst anotācijas I sadaļas 2.punktā identificētās problēmas un rastu risinājumu dzīvojamās mājas sadalīšanai dzīvokļu īpašumos, piedāvājams risinājums atvieglotai tiesību, to nodrošinājumu un aprobežojumu nostiprināšanas (pārnešanas) procesam. Risinājuma izstrādē ņemta vērā dzīvojamo māju kopīpašnieku vairākuma intereses sadalīt kopīpašumā esošu dzīvojamo māju dzīvokļu īpašumos svarīgums un līdz ar to aizsardzības nepieciešamība salīdzinot pret individuālas personas, kuras labā nostiprinātas lietu tiesības, interešu aizsardzību. Līdz ar to, plānots, ka tiesības, to nodrošinājumi un aprobežojumi, tostarp, tie, kas kavē labprātīgu tiesību nostiprinājumu, tiek pārnesti uz attiecīgo dzīvokļa īpašumu uz likuma pamata bez personas, kuras labā nostiprinātas lietu tiesības, piekrišanas. Saskaņā ar Zemesgrāmatu likuma 34.pantu nekustams īpašums, tā kā tas ierakstīts zemesgrāmatas nodalījumā, atbild par visām šajā nodalījumā nostiprinātām tiesībām, izņemot gadījumus, kad nodalījumā nostiprinātās tiesības attiecas tikai uz kopīpašnieka domājamo daļu. Ievērojot minēto, kā arī to, ka Zemesgrāmatu likuma 47.panta otrā daļa noteic, ka, nostiprinot ķīlas tiesību, ierakstā norāda parādnieku, ja nostiprinājums neattiecas uz visu īpašumu, bet tikai uz kopīpašnieka domājamo daļu, secināms, ka plānotais regulējums neradīs ķīlas ņēmēja interešu aizsardzības draudus. Līdz ar to, ar plānoto regulējumu personu, kuru labā nostiprinātas lietu tiesības, intereses netiek aizskartas. Vienlaikus jāatzīmē, ka plānotais regulējums atbilst arī Zemesgrāmatu likuma 36.panta trešajai daļai, kas noteic, ka sadalāmam nekustamam īpašumam par labu nostiprinātās tiesības paliek arī visām jaunradītām daļām, ja vien šīs tiesības jau pirms sadalījuma nav piederējušas vienai noteiktai daļai. Ievērojot Zemesgrāmatu likuma 61.panta otrajā punktā noteikto, ka personas piekrišana, pret kuru nostiprinājums vērsts, nav pievienojama, ja nostiprinājuma pamatā ir likums, pieļaujams noteikt izņēmumu no personas, kuras labā nostiprinātas lietu tiesības, piekrišanas pievienošanas nostiprinājuma lūgumam, jo to labā nostiprinātās tiesības, to aprobežojumu un nodrošinājumi tiks pārnesti uz dzīvokļa īpašumu. Jāņem vērā, ka ar minētām darbībām netiek grozītas nostiprināmās tiesības, jo no nostiprinājumiem būs izsecināms, uz kuru no jaunveidojamiem dzīvokļa īpašumiem, aprobežojumu un nodrošinājumi pārnesami, un pēc būtības tiek mainīta īpašuma forma no kopīpašuma uz pastāvīgu īpašumu. Ievērojot, ka šādu izņēmumu ir pieļaujams noteikt gadījumos, kad nekustamais īpašums apgrūtināts ar ķīlas tiesību, minētais princips var tikt piemērots uz jebkurām zemesgrāmatā nostiprinātām lietu tiesībām, to nodrošinājumiem un aprobežojumiem. Jāņem vērā, ka pastāv teorētiska iespēja, ka no zemesgrāmatu ierakstiem nav izsecināms, kura kopīpašnieka domājamā daļa apgrūtināta ar lietu tiesībām, to nodrošinājumu vai aprobežojumu. Šādos gadījumos piemērojama vispārējā kārtība un nostiprinājuma lūgumam pievieno personas, kuras labā tiesība, to nodrošinājums vai aprobežojums nostiprināts, piekrišanu un norādot, kura kopīpašnieka domājamā daļa ir apgrūtināta. Savukārt zemesgrāmatu nodaļas tiesnesis, izskatot nostiprinājuma lūgumu saskaņā ar likumprojektā „Grozījumi Dzīvokļa īpašuma likumā” noteikto, apgrūtinājumu pārnesīs uz attiecīgo dzīvokļa īpašumu. Pretējā gadījumā, ievērojot Zemesgrāmatu likuma 36.panta otro daļu, sadalāmam nekustamam īpašumam par labu nostiprinātās tiesības paliks uz visām jaunradītām daļām, ja vien šīs tiesības jau pirms sadalījuma nav piederējušas vienai noteiktai daļai.Plašāku ieskatu par likumprojektā aprakstītā procesa īstenošanas posmiem iespējams gūt likumprojekta „Grozījumi Dzīvokļa īpašuma likumā” sākotnējās ietekmes novērtējuma ziņojuma (anotācijas) pielikumā pievienotajā shēmā. Attiecībā uz termiņiem, kādā plānota sadarbība zemesgrāmatu nodaļai ar Valsts zemes dienesta teritoriālo struktūrvienību, norādāms, ka tie noteikti, lai nostiprinājuma lūgumus varētu izskatīt Zemesgrāmatu likuma 72.pantā noteiktā termiņā. Ievērojot, ka termiņa izpildes iespējamība ir tieši atkarīga no termiņiem, kādā īstenojamas attiecīgās darbības, līdz ar to, likumprojektā nosakāmi termiņi attiecībā uz Valsts zemes dienesta teritoriālās struktūrvienības veiktajām darbībām. Vienlaikus, lai neizslēgtu iespējamību nostiprinājuma lūguma izskatīšanai nepieciešamās informācijas no Valsts zemes dienesta teritoriālās struktūrvienības saņemt arī ātrāk, likumprojektā noteikti gala termiņi attiecīgās informācijas saņemšanai, lai ievērotu Zemesgrāmatu likuma 72.pantā noteikto termiņu nostiprinājuma lūguma izskatīšanai. Vienlaikus, jāatzīmē, ka nostiprinājuma lūguma par dzīvojamās mājas sadalīšanu, tajā skaitā, nepieciešamās sadarbības ar Valsts zemes dienesta teritoriālo struktūrvienību īstenošana un nepieciešamo tiesību, to nodrošinājumu un aprobežojumu, pārnešana uz nodibināto dzīvokļa īpašumu pamatoti atzīstama par sarežģītu lietu. Līdz ar to, attiecīga nostiprinājuma lūguma izskatīšanas laiku pamatoti var pagarināt līdz mēnesim. |
| 5. | Projekta izstrādē iesaistītās institūcijas | Likumprojekta izstrādē piedalījās Valsts zemes dienesta pārstāvji. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo sabiedrības līdzdalībā iegūtais viedoklis nebūtu izšķirošs lēmumu pieņemšanas procesā. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Uz 2013.gada 13.maiju Kadastra informācijas sistēmā ir reģistrētas vairāk kā 12,5 tūkstoši triju un vairāk dzīvokļu mājas, kas nav sadalītas dzīvokļa īpašumos. No tām 4430 triju un vairāk dzīvokļu mājas ir kopīpašums – 4196 ēkas, kurām ir 2 līdz 10 kopīpašnieki; 219 ēkas, kurām ir 11 līdz 50 kopīpašnieki; 14 ēkas, kurām ir 51 līdz 100 kopīpašnieks un 1 ēka, kurai ir vairāk kā 101 kopīpašnieks. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Fiziskas un juridiskas personas, kuras plāno iegūt īpašumā kopīpašumā esošā dzīvojamā mājā telpu grupu, kura identificējama pēc zemesgrāmatā nostiprinātas kopīpašuma dalītas lietošanas kārtības.  |
| 3. | Tiesiskā regulējuma finansiālā ietekme | Nav iespējams aprēķināt. |
| 4. | Tiesiskā regulējuma nefinansiālā ietekme | Izpildoties likumā definētiem nosacījumiem, būs iespējams īstenot dzīvojamās mājas sadalīšanu dzīvokļu īpašumos atvieglotā kārtībā. |
| 5. | Administratīvās procedūras raksturojums | Paredzot zemesgrāmatu nodaļas un Valsts zemes dienesta teritoriālās struktūrvienības sadarbību nostiprinājuma lūguma izskatīšanas ietvaros, tiek izslēgta nepieciešamība kopīpašniekiem vērsties Valsts zemes dienestā, lai Nekustamā īpašuma valsts kadastra informācijas sistēmā reģistrētu dzīvokļu īpašumu. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Vispusīga informācija par plānotā regulējuma, paredzot atvieglotu kārtību, kādā sadalāma kopīpašumā esoša dzīvojamā māja, ietekme uz sabiedrību atspoguļota likumprojekta „Grozījumi Dzīvokļu īpašuma likumā” sākotnējās ietekmes novērtējuma ziņojumā (anotācijā).  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (tūkst. *euro*) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums likumprojekta realizēšanai tika norādīts likumprojekta „Grozījumi Zemesgrāmatu likumā” (TA-2376) sākotnējās ietekmes novērtējuma ziņojumā (anotācijā). Minētais likumprojekts atbalstīts Ministru kabineta 2013.gada 16.aprīļa sēdē (prot. Nr.20. 58.§), paredzot, ka jautājumu par papildu valsts budžeta līdzekļu piešķiršanu likuma īstenošanai 2014.gadā izskatīt Ministru kabinetā vienlaikus ar visu ministriju un citu centrālo valsts iestāžu budžeta prioritāšu pieteikumiem kārtējā gada valsts budžeta likumprojekta sagatavošanas un izskatīšanas procesā.Ministru kabineta 2013.gada 27.augusta sēdes protokola Nr. 46 102.§ atbalstīta finansējuma piešķiršana jaunajām politikas iniciatīvām, tajā skaitā, iniciatīvai, kas izriet no minētā likumprojekta „Grozījumi Zemesgrāmatu likumā” (TA-2376). Likumprojekts „Grozījumi Zemesgrāmatu likumā” (TA-2376) 2013.gada 10.oktobrī Saeimā pieņemts 1.lasījumā – likumprojekta Nr. 672/Lp11. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Tieslietu ministrijai nepieciešams izstrādāt likumprojektu „Grozījumi Dzīvokļa īpašuma likumā”, paredzot nosacījumus un kārtību, kādā īstenojams dzīvojamās mājas sadalīšanas dzīvokļu īpašumos atvieglotā kārtībā.  |
| 2. | Cita informācija | Projektu ir nepieciešams virzīt pieņemšanai vienotā paketē ar likumprojektu „Grozījums Nekustamā īpašuma valsts kadastra likumā”, likumprojektu „Grozījumi Zemesgrāmatu likumā” un likumprojektu „Grozījumi Dzīvokļa īpašuma likumā”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |
| --- |
| **1.tabula****Tiesību akta projekta atbilstība ES tiesību aktiem** |
| *Likumprojekts šo jomu neskar.* |

|  |
| --- |
| VI. Sabiedrības līdzdalība un šīs līdzdalības rezultāti |
| *Likumprojekts šo jomu neskar.* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Likumprojekta izpildi atbilstoši ārējos normatīvajos aktos nostiprinātajai kompetencei nodrošinās valsts pārvaldes iestādes. |
| 2. | Projekta izpildes ietekme uz pārvaldes funkcijām  | Likumprojekta izpilde tiks nodrošināta līdzšinējo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar likumprojekta a izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar likumprojekta izpildi netiks likvidētas esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar likumprojekta izpildi nav plānota esošo institūciju reorganizācija vai apvienošana. |
| 6. | Cita informācija | Nav. |

Iesniedzējs:

Tieslietu ministre B. Broka

13.02.2014. 16:03

2828

K.Miļevska

67036813, kristine.milevska@tm.gov.lv